หุ้นไทยซึมปิดตลาดเช้าลบ 2.21 จุด
ดัชนีหุ้นปิดช่วงเช้าปิดที่ 921.36จุด ลดลง 2.21จุด ม฿ลค่าซื้อขาย 10,194.70ล้านบาท
20 ก.ย. 2553

ดัชนีหุ้นปิดช่วงเช้าปิดที่ 921.36จุด ลดลง 2.21จุด ม฿ลค่าซื้อขาย 10,194.70ล้านบาท
แม้ว่า การซื้อขายในช่วงเช้าตลาดหลักทรัพย์แห่งประเทศไทยจะมีปัญหาการเผยแพร่ข้อมูลการซื้อขายในตลาดหุ้นผ่านระบบของตลาดหลักทรัพย์ทำให้ไม่สามารถการเผยแพร่ข้อมูลความเคลื่อนไหวของดัชนีได้ แต่การซื้อขายยังคงเดินหน้าต่อไป โดยมีการเคลื่อนไหวอยู่ระหว่าง 918.70-923.18 จุด และดัชนีปิดตลาดในช่วงเช้าที่ 921.36 จุด ปรับลดลง 2.21 จุด มูลค่าการซื้อขาย 10,194.70 ล้านบาท
นักวิเคราะห์ส่วนใหญ่ยังมีความเห็นตรงกันว่า ตลอดทั้งวันดัชนีหุ้นน่าจะเคลื่อนไหวในกรอบแคบๆ และปรับลดลงเล็กน้อย เนื่องจากขาดปัจจัยบวกใหม่ๆ เข้ามากระตุ้นการซื้อกลับ ขณะที่นักลงทุนส่วนใหญ่ยังเป็นกังวลต่อทิศทางกรณีการประมูล 3จี หลังจากศาลปกครองสูงสุดรับอุทธรณ์กทช.ค้านคำสั่งระงับประมูล 3จี ให้ กสท ยื่นคำแก้ต่างใน 3 วัน และนัดฟังคำสั่ง วันที่ 23 ก.ย.นี้ เวลา 9.00 น.
พร้อมกันนี้ บริษัทหลักทรัพย์ (บล.) ยูไนเต็ด แนะนำให้ลงทุนหุ้นขนาดเล็ก เพราะหุ้นขนาดใหญ่ ที่ได้รับความนิยมจากนักลงทุนต่างชาติจะไม่มีการเคลื่อนไหวมากนัก